فرانسانین باشکندی پاریسده "ساری جیلیتقالیلارین" دوزنلدیگی گؤستریده پلیس زامان زامان بیبر گازی آتارکن، بو آنا قدر ۸۵ نفر گؤزآلتینا آلیندی.
یاناجاق قیمت آرتیشلارینا تپکی اولاراق باشلایان آنجاق داها سونرا پرزیدنت امانوئل مکرون رهبرلگینه قارشی عصیانا چئوریله‌ن گؤستریلر، حکومتین لغو ائتمه چاغریلارینا باخمایاراق بو گون اؤلکه داخیلین‌ده داوام ائدیر.
مکرونون وعدلرینی یئترسیز گؤرن آکتیویستلر، گؤستریلرین بئشینجی هفته‌سین‌ده بیر دفعه داها پاریس‌ده شانزلیزه جاده‌سی و اوپرا میدانین‌دا توپلاند‌ی.
گئچه‌ن هفته‌لره گؤره ساییلاری آز اولان گؤستری‌جیلر ایله پلیس آراسین‌دا زامان زامان دالاش یاشانیر. ایلک مداخیله سونراسی شانزلیزه جاده‌سی اطرافین‌داکی آرا کوچه‌لره دا یاییلان گؤستری اثناسین‌دا پلیس زامان زامان بیبر گازی آتیر.
فرانسا مئدیاسی بو آنا قدر ۸۵ نفرین گؤزآلتینا آلیندیغینی ایفاده ائدرکه‌ن، بو سایینین گئچه‌ن هفته بو ساعاتلاردا ۵۰۰و گئچه‌ن گؤزآلتی ساییسینین آلتین‌دا قالماسی دقت چکیر. گؤستری ندنیله شانزلیزه جاده‌سی و چئوره‌سینده‌کی ماغازا و رستورانلار قاپیلارینی باغلارکن، چوخ ساییدا مترو خطی ده قاپاتیلدی.
